เลือกใช้ชีวิตในแบบที่ดีต่อสุขภาพ เริ่มนิสัยที่ปกป้องผิวคุณจากความหมองคล้ำ
การออกกำลังกายทำให้ผิวของคุณกระชับและเพิ่มการไหลเวียนเลือด นอกจากนี้ยังทำให้สุขภาพโดยรวมแข็งแรงขึ้นและสะท้อนผ่านผิวของคุณ เพิ่มเติมการออกกำลังกายประเภทเหล่านี้ไว้ในกิจวัตรของคุณสัก 3 ครั้งหรือมากกว่าต่อสัปดาห์:  ออกกำลังกายแบบคาร์ดิโอ เช่น เดินเร็ว วิ่ง ขี่จักรยาน หรือว่ายน้ำ การออกกำลังประเภทนี้ช่วยให้เลือดของคุณสูบฉีดและทำให้ผิวของคุณแลดูเปล่งปลั่งสุขภาพดี ออกกำลังกายแบบเวทเทรนนิ่งด้วยการใช้ดัมเบล การเพิ่มความแข็งแกร่งของกล้ามเนื้อช่วยให้ผิวของคุณกระชับและดูเรียบเนียนขึ้น โยคะและการออกกำลังกายแบบยืดหยุ่น การออกกำลังกายประเภทนี้เพิ่มความแข็งแกร่งให้กล้ามเนื้อและทำให้ผิวของคุณดูกระชับขึ้น เวลาที่ร่างกายของคุณไม่ได้รับสารอาหารที่จำเป็น มันจะแสดงให้เห็นทางผิวพรรณ ทำให้ผิวของคุณกลับมาเปล่งปลั่งด้วยการรับประทานผัก ผลไม้ โปรตีนไขมันต่ำ ธัญพืชเต็มเมล็ดมากๆ เพิ่มเติมอาหารที่ดีต่อสุขภาพผิวเป็นพิเศษ เช่น:  อะโวคาโดและถั่วเปลือกแข็ง เพราะมีไขมันดีที่ผิวของคุณต้องการเพื่อคงความยืดหยุ่น พืชที่อุดมไปด้วยสารอาหาร เน้นพืชผักที่มีวิตามินเอ อี และซี เช่น มันเทศ แคร์รอต ผักคะน้า ผักปวยเล้ง บรอกโคลี มะม่วง และบลูเบอร์รี่ น้ำทำให้เซลล์ผิวขยายตัวและทำให้ผิวของคุณแลดูสว่างและสดชื่น เวลาที่ร่างกายขาดน้ำ ผิวของคุณจะเริ่มแห้ง ดื่มน้ำอย่างน้อยวันละ 8 แก้วเพื่อให้ผิวมีสุขภาพดี แต่ถ้าคุณไม่ชอบดื่มน้ำเปล่าเป็นแก้วๆ วิธีที่จะช่วยให้ผิวของคุณกักเก็บน้ำไว้ได้ก็เช่น:   รับประทานผักผลไม้ที่มีน้ำมาก เช่น แตงกวา ผักกาดหอม แอปเปิ้ล และเบอร์รี่ ดื่มชาสมุนไพรและชาอื่นๆ ที่ไม่มีกาเฟอีน ลองดื่มโซดาผสมมะนาวสักแก้วเพื่อให้ร่างกายสดชื่น ต่อให้คุณมีกิจวัตรประจำวันเพื่อการดูแลผิวที่เคร่งครัดมากแค่ไหน แต่การรับสารบางอย่างเข้าสู่ร่างกายก็อาจทำให้คุณไม่มีผิวสวยกับเขาสักที รับสารที่เป็นอันตรายต่อผิวต่อไปนี้อย่างจำกัดหรือเลิกไปเลย:   บุหรี่ บุหรี่ทำให้ผิวของคุณเป็นคราบและทำให้เกิดริ้วร้อยก่อนวัย ถ้าพูดถึงผิวที่ถูกทำร้ายละก็ บุหรี่คือตัวการที่ร้ายที่สุด แอลกอฮอล์ การดื่มแอลกอฮอล์มากเกินไปจะทำให้ผิวขยายตัว โดยเฉพาะอย่างยิ่งรอบหรือใต้ดวงตาเพราะมันจะทำให้ร่างกายกักเก็บน้ำเอาไว้ จำกัดการดื่มแอลกอฮอล์แค่ 1 หรือ 2 ช็อต 2-3 ครั้งต่อสัปดาห์ก็พอ กาเฟอีน การดื่มกาเฟอีนมากๆ จะทำให้ร่างกายของคุณขาดน้ำ ซึ่งจะส่งผลร้ายต่อผิวของคุณ จำกัดการดื่มกาแฟแค่วันละ 1 แก้วและดื่มน้ำแก้วใหญ่ๆ ตาม การสัมผัสกับแสงแดดทำให้ผิวของคุณเปล่งปลั่งชั่วครั้งชั่วคราวเพราะผิวของคุณกลายเป็นสีแทน แต่ในระยะยาวการสัมผัสกับแสงแดดนั้นทำร้ายผิวของคุณมากๆ การปล่อยให้ผิวไหม้หรือทำผิวให้แทนตลอดช่วงหน้าร้อนทำให้เกิดริ้วรอย จุดด่างดำ และโอกาสที่จะเป็นมะเร็งผิวหนัง  ทาครีมกันแดดลงบนใบหน้าก่อนออกจากบ้าน รวมทั้งช่วงหน้าหนาว ทาครีมกันแดดลงบนลำคอ ไหล่ หน้าอก แขน และบริเวณอื่นๆ ที่มีโอกาสสัมผัสกับแสงแดด เวลาที่คุณใส่กางเกงขาสั้นหรือไปทะเล อย่าลืมทาครีมกันแดดที่ขาด้วย การปล่อยเครื่องสำอางทิ้งไว้บนใบหน้าข้ามคืนทำร้ายผิวของคุณ เพราะมันเท่ากับว่าคุณปล่อยให้สารเคมีซึมซาบเข้าสู่ผิวคุณตลอดทั้งคืน พอถึงเช้าผิวของคุณก็ดูดซึมเครื่องสำอางเอาไว้หมดแล้วและผิวก็อาจจะโทรมเพราะได้รับสารเคมีมากเกินไป เช็ดเครื่องสำอางออกด้วยเมกอัพรีมูฟเวอร์และล้างคราบที่เหลือด้วยน้ำเย็นหรือน้ำอุ่นทุกคืนก่อนนอน  อย่าถูเครื่องสำอางออก เพราะอาจก่อให้เกิดการระคายเคืองและทำร้ายผิว ใช้ผ้าขนหนูแตะเมกอัพรีมูฟเวอร์ดีๆ แล้วค่อยๆ เช็ดออกจะดีกว่า ลองใช้เคล็ดลับนี้เวลาเช็ดเครื่องสำอางออกจากดวงตา: เอาคอตตอนบัตจุ่มลงไปในวาสลีนแล้วเช็ดที่ขนตาและรอบๆ ดวงตา เครื่องสำอางก็จะหลุดออกไป พอเช็ดเสร็จแล้วให้ล้างวาสลีนออก ผิวจะกระด้างขึ้นเพื่อปกป้องตัวเองจากการสัมผัสสารเคมี อุณหภูมิที่ร้อนหรือหนาวสุดขีด และวัสดุที่ทำให้เกิดการกัดกร่อนต่างๆ คงความนุ่มและความไวต่อการสัมผัสให้ผิวของคุณด้วยการระมัดระวังสิ่งต่อไปนี้:   หน้าหนาวให้ใส่ถุงมือเพื่อไม่ให้มือของคุณแตกระแหง ปกป้องร่างกายส่วนที่เหลือด้วยการใส่เสื้อที่ให้ความอบอุ่นตามความเหมาะสม ใส่ถุงมือเวลาใช้สารเคมีแรงๆ ทำความสะอาด ปกป้องตัวเองจากความด้านด้วยการใช้ที่รองเข่า เสื้อผ้าทำงานหนาๆ และอุปกรณ์รักษาความปลอดภัยที่เหมาะสมขณะทำงานภายใต้สภาพแวดล้อมที่ยากลำบาก
เริ่มออกกำลังกายเป็นประจำ. รับประทานอาหารอย่างสมดุล. ดื่มน้ำมากๆ. หลีกเลี่ยงสารที่ทำร้ายผิว. ทาครีมกันแดดทุกวัน. อย่าแต่งหน้านอน. ปกป้องผิวจากสารเคมีแรงๆ.
https://www.wikihow.com/Get-Your-Skin-Silky,-Smooth,-Soft,-Shining-and-Healthy https://www.wikihow.com/Get-Your-Skin-Silky,-Smooth,-Soft,-Shining-and-Healthy
Make Healthy Lifestyle Choices Start Habits That Keep Your Skin From Looking Dull